text: Borgmesterkollega: - Jeg satte stor pris på Laurids
  10 maj 2016 kl. 20.09
  Esbjergs borgmester Johnny Søtrup (V) er chokeret over nyheden om Tønders borgmesters død. Han var en rigtig god kollega, siger Søtrup. 
  Tønders borgmester Laurids Rudebeck (V) er død 56 år gammel. Nyheden kom tirsdag aften, og det kom som et chok for Esbjergs borgmester og partikollega Johnny Søtrup (V).
  - Jeg er chokeret over nyheden. Han var i super form, og han fortalte mig, sidst vi mødtes, hvordan han trænede i Svømmestadionet, fordi han skulle gennemføre et triatlon, fortæller Johnny Søtrup (V).
  Han fremhæver især Laurids Rudebecks positive sind.
  - Han var en god og loyal kollega, og jeg satte stor pris på ham og vores samarbejde. Han var rigtig god til at bevare optimismen – selv i perioder hvor alt ikke så lyst ud i Tønder, siger Johnny Søtrup (V) til TV SYD.
  